Az osztályozó vizsga tantárgyankénti, évfolyamonkénti követelményei, a tanulmányok alatti vizsgák tervezett ideje

**A tanulmányok alatt szervezett vizsgák tervezett ideje, szabályai** a szakmai program alapján:

*„A tanulmányok alatti vizsgákat a 12/2020. (II.7.) Kormány rendelet előírásaiban szereplő szabályok szerint kell megszervezni.*

Iskolánkban az alábbi tanulmányok alatti vizsgákat szervezzük:

* osztályozó vizsga,
* pótló vizsga,
* javítóvizsga.

*Osztályozó vizsgát* kell tennie a tanulónak a félévi és a tanév végi osztályzat megállapításához, ha

* felmentették a tanórai foglalkozásokon való részvétel alól,
* engedélyezték, hogy egy vagy több tantárgy tanulmányi követelményének egy tanévben vagy az előírtnál rövidebb idő alatt tegyen eleget,
* a rendeletben meghatározott időnél többet mulasztott és az oktatói testület döntése alapján osztályozó vizsgát tehet

*Pótló vizsgát* tehet a tanuló, ha valamely vizsgáról neki fel nem róható okból elkésik, távol marad, vagy a megkezdett vizsgáról engedéllyel eltávozik, mielőtt a válaszadást befejezné.

*Javítóvizsgát* tehet a tanuló, ha

* a tanév végén – legfeljebb három tantárgyból – elégtelen osztályzatot kapott,
* az osztályozó vizsgáról számára felróható okból elkésik, távol marad, vagy a vizsgáról engedély nélkül eltávozik.

A vizsgák időpontját, helyét az érintett tanulók szüleivel

* osztályozó és pótló vizsga esetén a vizsgák időpontja előtt legalább két héttel,
* javítóvizsga esetén, a tanév végén (bizonyítványosztáskor), majd a vizsga időpontja előtt legalább két héttel közölni kell.

A javító vizsgák a tanév rendje szerint augusztus 15-étől augusztus 31-éig kerülnek lebonyolításra.

Az osztályozó vizsgák a félévi és év végi jegyek lezárását megelőző két hétben kerülnek megszervezésre. *A vizsgák időpontját az igazgató jelöli ki.*

A javító- és osztályozó vizsga *követelményeit* az iskola helyi tantervében szereplő követelmények alapján a munkaközösségek, illetve a szaktanárok állapítják meg. A követelményeket és az értékelés szabályait az iskola szakmai programja és házirendje tartalmazza.

A tanulmányok alatti vizsgák állhatnak *írásbeli, szóbeli és gyakorlati* vizsgarészekből.

A tanulmányok alatti vizsgákon iskolánkban az alábbi tantárgyakból kell írásbeli, szóbeli vagy gyakorlati vizsgát tenniük a tanulóknak:

|  |  |  |  |
| --- | --- | --- | --- |
| Magyar nyelv  | X |   |   |
| Magyar irodalom  | X |   |   |
| Matematika  | X |   |   |
| Történelem és társadalmi ismeretek  | X |   |   |
| Etika | X |   |   |
| Idegen nyelv  | X | X |   |
| Informatika  |   |   | X |
| Természetismeret | X |   |   |
| Földrajz |   | X |   |
| Testnevelés és sport  |   |   | X |
| *Szakmai elméleti tantárgyak* | *X* | *X* |  |
| *Szakmai gyakorlati tantárgyak* |  |  | *X* |

***Értékelés****: Az iskola helyi tantervében meghatározottaknak megfelelően*

**A vizsgák rendje:**

Az iskola pedagógusai jeleznek az adott tanuló osztályfőnökének, ha a tanulónak előreláthatóan osztályozó vizsgát kell tennie.

Az osztályfőnökök legkésőbb egy hónappal a félévi és év végi osztályzatok lezárása előtt összegyűjtik és leadják az intézményvezetőnek azon tanulók névsorát (osztályukra vonatkozóan), akik számára osztályozó vizsgát kell szervezni.

Az intézményvezető – Az oktatótestület döntésének megfelelően - gondoskodik az osztályozó vizsgák megszervezéséről.

A vizsgákra a vizsgázó tanulónak nem kell írásban jelentkeznie.

A vizsgabizottság munkáját és a vizsgát az iskola intézményvezetője készíti elő. Kijelöli a vizsga időpontját, kiadja a vizsgával kapcsolatos feladatokat, megbízásokat. Intézkedik arról, hogy a vizsgázó tanuló és szülei, a vizsga napját megelőzően legalább két héttel írásbeli értesítést is kapjanak a vizsga időpontjáról és helyéről.

Tanulmányok alatti vizsgát a vizsgázó háromtagú bizottság előtt teszi. A bizottság elnökét és tagjait az intézményvezető jelöli ki. A vizsgabizottság elnöke felel a vizsga szakszerű és jogszerű megtartásáért, a vizsga szervezéséért. A bizottság határozatát szótöbbséggel hozza.

A tantárgyanként és évfolyamonként meghatározott vizsgarészekből az adott tárgyat készítő szaktanárok – a megjelölt követelmények alapján kérdéseket (tételeket) állítanak össze. Vizsgarészenként 15-15 tétel közül húz egyet-egyet a vizsgázó. A feleletek tantárgyankénti összesítése alapján történik a vizsgázó értékelése.

A vizsga befejezése után a vizsgabizottság elnöke közli a vizsga eredményét.

A vizsga eredményét az osztályfőnök írja be a törzskönyvbe, bizonyítványba és az osztálynaplóba.

A tanulmányok alatti vizsgák nem nyilvánosak. A vizsgán a vizsgázó és a vizsgabizottság tagjai vannak jelen. A vizsgákról jegyzőkönyvet kell készíteni. A vizsgajegyzőkönyveket az iskolatitkár az irattárba helyezi és gondoskodik az irattári terv szerinti megőrzéséről.

Az osztályozó- és javítóvizsgáról igazolatlanul távol maradó tanuló tanulmányait az osztály megismétlésével köteles folytatni. Igazolt távollét esetén az intézményvezető újabb

vizsgaidőpontot jelöl ki.”

**Az osztályozó vizsga tantárgyankénti és évfolyamonkénti követelményeit** a *Helyi tantervek* tartalmazzák, mely megtalálható az iskola honlapján, a Szakmai dokumentumok pont alatt található.